Nezisková organizácia EDULAB, Rigeleho 7300/1, 811 02 Bratislava

**Súťažné podklady**

**k zriadeniu dynamického nákupného systému**

Softvérový balík pre vzdelávanie

Užšia súťaž

**Dynamický nákupný systém vyhlásený elektronickým postupom zadávania nadlimitnej zákazky podľa ustanovení § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)**

Schvaľuje:

 ------------------------------- Mgr. Ján Machaj PhD.

Osoba zodpovedná za opis predmetu zákazky: ------------------------------------------

 Mgr. Ján Machaj PhD.

Súlad súťažných podkladov so zákonom o verejnom obstarávaní:

------------------------------------------

 Ing. Janka Kavčiaková

V Bratislave . 1. 2022

**OBSAH SÚŤAŽNÝCH PODKLADOV**

Obsah

 **Časť I. všeobecné informácie**

1. Identifikácia verejného obstarávateľa

2. Úvodné ustanovenia a základné informácie o dynamickom nákupnom systéme

3. Povaha nákupov v DNS /Opis a rozsah predmetu zákazky

3.1. Všeobecné informácie

3.2. Rozsah verejného obstarávania vymedzený spoločným slovníkom obstarávania (CPV)

3.3. Kategórie DNS

3.4. Výzvy na predkladanie ponúk v rámci zriadeného DNS

3.5. Predpokladaná hodnota DNS

3.6. Trvanie DNS

4. Lehota na predkladanie žiadostí o účasť

5. Skrátenie lehoty na predkladanie ponúk v rámci jednotlivých výziev

6. Komunikácia a vysvetľovanie

6.1. Všeobecné informácie k webovej aplikácii

6.2. Pravidlá pre doručovanie

6.3. Vysvetľovanie

**Časť II. Príprava a predkladanie žiadosti o účasť**

7. Predkladanie žiadosti o zaradenie do DNS

7.1. Spôsob a podmienky predkladania žiadosti o zaradenie do DNS

7.2. Žiadosť o zaradenie do DNS (žiadosť o účasť)

7.3. Vyhodnotenie doručených žiadostí o zaradenie

7.4. Náklady na žiadosť o účasť

7.5. Oprávnenosť záujemcu

8. Preukázanie splnenia podmienok účasti pre zaradenie do DNS

9. Jednotný európsky dokument

10. Vyhodnotenie žiadosti o účasť

11. Zriadenie DNS

**Časť III. Príprava, predkladanie a vyhodnocovanie ponúk pre konkrétne zákazky**

12. Vyhodnotenie a jazyk ponuky pri konkrétnej zákazke

13. Spôsob predloženia ponuky

14. Mena a lehota dodania predmetu zákazky

15. Doplnenie, zmena a odvolanie ponuky

16. Kritériá na hodnotenie ponúk

17. Otváranie ponúk

18. Vyhodnotenie ponúk

19. Uzavretie zmluvy

20. Záverečné ustanovenia

21. Prílohy

1. Identifikácia verejného obstarávateľa

Názov: Nezisková organizácia EDULAB
Sídlo: Rigeleho 7300/1
 81102 Bratislava - mestská časť Staré Mesto

Štát: Slovenská republika

IČO: 45738424

DIČ: 2023525163

Bankové spojenie: Tatra banka

IBAN: SK87 1100 0000 0029 2887 6690

Profil verejného obstarávateľa: https://www.uvo.gov.sk/vyhladavanie-profilov/detail/21125?page=1&limit=20&sort=ico&sort-dir=ASC&ext=0&nazov=neziskova&ico=&obec=&month=&year=2022&text=

Kontaktná osoba: Ing. Jana Kavčiaková

Telefón: 0905377496

Komunikačné rozhranie https://josephine.proebiz.com/sk/tender/17221/summary

Emailová adresa slúži len na kontaktovanie v prípade neočakávaného a preukázateľného výpadku systému JOSEPHINE.

**2. ÚVODNÉ USTANOVENIA A ZÁKLADNÉ INFORMÁCIE O DNS**

2.1 Dynamický nákupný systém (ďalej len „DNS“) je v súlade so zákonom o verejnom obstarávaní elektronický proces určený na obstarávanie tovaru, stavebných prác alebo služieb bežne dostupných na trhu definovaných minimálne v rozsahu skupiny podľa slovníka obstarávania, ktorých charakteristiky spĺňajú požiadavky podľa verejného obstarávateľa.

2.2 DNS je tvorený dvomi fázami:

2.2.1 predkladanie žiadostí o zaradenie do DNS – záujemca preukáže splnenie podmienok účasti. Po preukázaní splnenia podmienok účasti je záujemca zaradený do DNS,

2.2.2 realizácia konkrétnych verejných obstarávaní v zriadenom DNS – záujemca, ktorý splnil podmienky účasti (zaradený záujemca) je verejným obstarávateľom vyzývaný na predloženie konkrétnej ponuky (bez potreby ďalšieho preukazovania splnenia podmienok účasti).

2.3 Pri obstarávaní v rámci DNS použije verejný obstarávateľ postup užšej súťaže.

2.4 DNS je otvorený pre neobmedzené množstvo záujemcov, predloženie žiadosti o účasť je umožnené kedykoľvek počas jeho trvania.

2.5 Na účely tohto verejného obstarávania (realizácia zriadenia DNS a zadávanie jednotlivých zákaziek v jeho rámci) bude použitý softvér na elektronizáciu zadávania verejných zákaziek JOSEPHINE. JOSEPHINE je webová aplikácia na doméne <https://josephine.proebiz.com>.

 Technické podmienky pripojenia do softvéru JOSEPHINE: • počítač uchádzača musí byť pripojený k Internetu, • pre bezproblémovú komunikáciu, predkladanie ponúk a účasť v EA je nutné používať jeden z podporovaných internetových prehliadačov - Microsoft Internet Explorer od verzie 9.0 a vyššie, MozillaFirefox od verzie 30 a vyššie, GoogleChrome od verzie 36 a vyššie, • je nutné mať v prehliadači zapnuté cookies a javaskripty.

**3. POVAHA NÁKUPOV V DNS/ OPIS A ROZSAH PREDMETU ZÁKAZKY**

**3.1. Všeobecné informácie**

Predmetom zákazky je zriadenie dynamického nákupného systému, ktorý bude slúžiť na zadávanie zákaziek na kúpu a dodanie bežne dostupných tovarov – softvérových balíkov pre oblasť vzdelávania.

Plnenia na základe tohto DNS budú odovzdávané/realizované v sídle verejného obstarávateľa.

Podrobná špecifikácia predmetu zákazky, jeho presný rozsah ako aj ostatné doplňujúce informácie budú uvedené v jednotlivých výzvach v rámci zriadeného DNS, ktoré budú zaslané všetkým kvalifikovaným záujemcom prostredníctvom systému JOSEPHINE umiestnenom na <https://josephine.proebiz.com>.

3.2. Rozsah verejného obstarávania vymedzený spoločným slovníkom obstarávania (CPV)

V rámci tohto DNS sa budú obstarávať bežne dostupné tovary, ktoré sú zaradené podľa spoločného slovníka obstarávania (CPV) v skupine: 481,482 a 483 vrátane ich inštalácie a podpory.

3.3. Kategórie DNS

Verejný obstarávateľ rozhodol v súlade s § 58 ods. 2 zákona o tom, že tento DNS bude obsahovať iba jednu kategória - Softvérové balíky

Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV): hlavný predmet 48100000-9

48190000-6

 48300000-1

Konkrétny rozsah predmetu zákazky ako aj jeho podrobná špecifikácia, bude súčasťou jednotlivých výziev v rámci zriadeného DNS, ktoré budú zaslané všetkým kvalifikovaným záujemcom prostredníctvom systému JOSEPHINE.

Rozsah verejného obstarávania predstavuje predpokladaný rozsah zákaziek, ktorých zadanie verejný obstarávateľ predpokladá počas trvania dynamického nákupného systému. Verejný obstarávateľ si vyhradzuje právo obstarať tovary pri dodržaní podmienok ich zatriedenia v rovnakej skupine CPV ako sú vyššie uvedené skupiny a ich zaradenia do jednej z kategórií uvedených v bode 3.3 tejto časti súťažných podkladov. Verejný obstarávateľ bude zadávať konkrétne zákazky v dynamickom nákupnom systéme samostatne pre jednotlivé kategórie uvedené nižšie v nepravidelných intervaloch a rôznom rozsahu v závislosti od aktuálnych potrieb. Pri zadávaní konkrétnych zákaziek vo všetkých kategóriách dynamického nákupného systému sa ponuky nebudú predkladať formou katalógu.

**3.4 Výzvy na predkladanie ponúk v rámci zriadeného DNS**

a) V rámci zriadeného DNS sa budú vyhlasovať jednotlivé výzvy na predkladanie ponúk na obstaranie konkrétnych tovarov.

b) Zároveň pôjde aj o poskytnutie súvisiacich služieb: dodanie tovaru do miesta dodania, vyloženie tovaru v mieste dodania, odber a ekologická likvidácia spotrebného materiálu/obalov v súlade so zákonom č. 79/2015 Z. z. o odpadoch. Záruka na mieste v trvaní dvoch rokov podľa konkrétnej špecifikácie. Všetky podrobnosti budú uvedené v konkrétnych výzvach v rámci DNS.

c) Verejný obstarávateľ predpokladá zadávanie konkrétnych zákaziek v rámci dynamického nákupného systému v dopredu neurčitých, nepravidelných intervaloch, ktoré budú závisieť od potrieb verejného obstarávateľa. Rovnako, objem konkrétnych zákaziek zadávaných v rámci dynamického nákupného systému verejný obstarávateľ predpokladá od jednotiek až po desiatky jednotiek v konkrétnej zadávanej zákazke v rámci dynamického nákupného systému.

d) Verejný obstarávateľ si vyhradzuje právo v prípade pochybností vyžiadať si kontakt/link pre na otestovanie funkčnosti predmetu zákazky, čo je uchádzač povinný poskytnúť do piatich (5) pracovných dní.

**3.5. Predpokladaná hodnota DNS**

Predpokladaná hodnota DNS je 500 000,00 eur bez DPH.

Predpokladaná hodnota DNS je určená ako maximálna hodnota všetkých zákaziek, ktoré budú zadané počas trvania DNS. Preddavok na cenu ani zálohu verejný obstarávateľ nebude poskytovať. Vlastná platba bude realizovaná formou bezhotovostného platobného styku na základe vystavenej faktúry.

**3.6. Trvanie DNS**

Dynamický nákupný systém bude trvať od jeho zriadenia po dobu 24 mesiacov alebo do vyčerpania predpokladanej hodnoty uvedenej v oznámení o vyhlásení verejného obstarávania a bode 3.5. tejto časti súťažných podkladov, podľa toho čo nastane skôr.

**3.7. Jazyk žiadosti o účasť**

 Žiadosť o účasť sa predkladá v slovenskom jazyku.

Doklady preukazujúce splnenie podmienok účasti záujemcov so sídlom mimo územia Slovenskej republiky musia byť predložené v pôvodnom jazyku a súčasne musia byť preložené do štátneho jazyka (t. j. do slovenského jazyka) okrem dokladov predložených v českom jazyku. Ak sa zistí rozdiel v ich obsahu, rozhodujúci je preklad do štátneho jazyka.

**4. Lehota na predkladanie žiadostí o účasť o zaradenie do DNS**

Lehota na predkladanie žiadostí o účasť (o zaradenie do DNS) je uvedená v oznámení o vyhlásení verejného obstarávania, ktorým sa vyhlásilo toto DNS.

Žiadosť o účasť sa predkladá elektronicky na webovej adrese:

https://josephine.proebiz.com/sk/tender/17221/summary

Predkladanie ponúk v rámci vyhlásených zákaziek bude umožnené v zmysle zákona len zaradeným záujemcom. Verejný obstarávateľ bude vyhlasovať jednotlivé zákazky odoslaním výzvy na predkladanie ponúk všetkým zaradeným záujemcom naraz (zabezpečuje systém Josephine). Verejný obstarávateľ nesmie vyhlásiť zákazku v prípade, ak eviduje nevyhodnotenú žiadosť o zaradenie hospodárskeho subjektu.

**5. Skrátenie lehoty na predkladanie ponúk v rámci jednotlivých výziev**

Verejný obstarávateľ si v zmysle § 61 ods. 4 ZVO vyhradzuje právo v jednotlivých výzvach určiť lehotu na predkladanie ponúk kratšiu ako 10 dní dohodou so záujemcami.

**6. Komunikácia a vysvetľovanie**

**6.1. Všeobecné informácie k webovej aplikácii**

Verejný obstarávateľ bude pri komunikácii so záujemcami/uchádzačmi postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.

**6.2. Pravidlá pre doručovanie**

Plynutie zákonných lehôt pri elektronickej komunikácií je viazané na deň odoslania správy, ktorý je aj dňom jej doručenia. Pod pojmom doručenie rozumieme moment, kedy bola správa záujemcovi/uchádzačovi doručená prostredníctvom systému JOSEPHINE, nie kedy ju záujemca/uchádzač prečítal.

Uvedené ustanovenia sa uplatnia pri predkladaní žiadostí o účasť aj pri predkladaní ponúk v konkrétnych zadaných zákazkách v rámci zriadeného DNS.

Zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom. Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkazu na systém JOSEPHINE.

Podania a dokumenty súvisiace s uplatnením revíznych postupov sú medzi obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k Úradu pre verejné obstarávanie je riešené v zmysle §170 ods. 8 b) ZVO.

**6.3. Vysvetľovanie**

V prípade potreby objasniť informácie potrebné na vypracovanie žiadosti o zaradenie do DNS, ponuky, návrhu a na preukázanie splnenia podmienok účasti môže podľa § 48 ZVO ktorýkoľvek zo záujemcov požiadať o ich vysvetlenie spôsobom podľa bodu 6.2.

V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie vždy k dispozícii. Verejný obstarávateľ nebude duplicitne zverejňovať dokumenty aj na profile vedenom na webovej stránke Úradu pre verejné obstarávanie.

V prípade nejasností alebo potreby objasnenia požiadaviek a/alebo podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na podanie žiadosti o účasť alebo v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE o vysvetlenie.

Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom.

O odoslaní vysvetlenia budú všetci záujemcovia/uchádzači ,zaregistrovaní v systéme JOSEPHINE upozornení notifikačným e-mailom zaslaným na kontaktný e-mail uvedený pri registrácií do systému.

Uvedené ustanovenia sa uplatnia pri predkladaní žiadostí o účasť aj pri predkladaní ponúk v konkrétnych zadaných zákazkách v rámci zriadeného DNS.

**Časť II. Príprava a predkladanie žiadosti o účasť**

**7. Predkladanie žiadosti o zaradenie do DNS**

**Predkladanie žiadosti o zaradenie do DNS je umožnené len autentifikovaným hospodárskym subjektom (podmienka vyplývajúca z § 20 ZVO).**

**7.1. Spôsob a podmienky predkladania žiadosti o zaradenie do DNS**

Každý hospodársky subjekt má možnosť registrovať sa do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID).

Žiadosť o zaradenie sa predkladá elektronicky do systému JOSEPHINE, umiestnenom na webovom sídle https://josephine.proebiz.com.

Predkladanie žiadostí o účasť je umožnené iba autentifikovaným uchádzačom. Autentifikáciu je možné vykonať týmito spôsobmi:

• v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase 8.00 16.00 hod. O dokončení autentifikácie je uchádzač informovaný e-mailom.

• nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

• vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

• vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.

• počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 4 pracovné dni (v rámci Európskej únie) a je potrebné s touto lehotou počítať pri vkladaní ponuky. O odoslaní listovej zásielky je uchádzač informovaný e-mailom.

Autentifikovaný uchádzač si po prihlásení do systému JOSEPHINE v prehľade dynamických nákupných systémov vyberie daný DNS, do ktorého má záujem sa kvalifikovať a vloží svoju žiadosť do určeného formulára na príjem žiadosti, ktorý nájde v záložke „Žiadosti“.

**7.2. Žiadosť o zaradenie do DNS (žiadosť o účasť)**

Žiadosť o zaradenie musí byť predložená prostredníctvom komunikačného rozhrania systému JOSEPHINE v slovenskom alebo českom jazyku a musí obsahovať:

* podpisom potvrdenú **žiadosť o zaradenie** podľa prílohy týchto súťažných podkladov;

 listinne podpísanú žiadosť je potrebné naskenovať a predložiť ako dokument vo formáte „pdf“,

* **splnomocnenie konať za záujemcu** alebo skupinu záujemcov, ak žiadosť o zaradenie podpisuje iná osoba ako štatutárny zástupca;

 listinne podpísané plnomocenstvo je potrebné naskenovať a predložiť ako dokument vo formáte „pdf“,

* **dokumenty, ktorými záujemca alebo skupina záujemcov preukazuje splnenie podmienok účasti**,
* **súhlas so skrátením lehoty na predkladanie ponúk** podľa § 61 ods. 4 ZVO.
* Súhlas so spracovaním osobných údajov

**7.3. Vyhodnotenie doručených žiadostí o zaradenie**

Verejný obstarávateľ bude pri vyhodnocovaní doručených žiadosti o zaradenie postupovať v súlade so ZVO. Komunikácia medzi záujemcom/záujemcami a verejným obstarávateľom/komisiou menovanou na vyhodnotenie doručených žiadostí o zaradenie bude prebiehať výhradne elektronicky, prostredníctvom komunikačného rozhrania systému JOSEPHINE.

Verejný obstarávateľ po zriadení DNS bezodkladne prostredníctvom komunikačného rozhrania systému JOSEPHINE upovedomí záujemcu, či bol zaradený do DNS, alebo že bola jeho žiadosť zamietnutá s uvedením dôvodu a lehoty, v ktorej môže byť doručená námietka a práva podať opätovne novú žiadosť o zaradenie.

**7.4. Náklady na žiadosť o účasť**

Všetky náklady a výdavky spojené s prípravou a predložením žiadosti o účasť znáša záujemca bez finančného nároku voči verejnému obstarávateľovi bez ohľadu na výsledok verejného obstarávania.

**7.5.Oprávnenosť záujemcu**

Záujemcom, ktorý predkladá žiadosť o účasť môže byť fyzická osoba, alebo právnická osoba vystupujúca voči verejnému obstarávateľovi samostatne, alebo skupina fyzických osôb/právnických osôb vystupujúcich voči verejnému obstarávateľovi spoločne, ako skupina dodávateľov.

Každý záujemca môže vo verejnom obstarávaní predložiť iba jednu žiadosť o účasť. Záujemca nemôže byť zároveň členom skupiny dodávateľov. Verejný obstarávateľ vylúči záujemcu, ktorý je súčasne členom skupiny dodávateľov.

V prípade, že bude žiadosť o účasť skupiny dodávateľov prijatá verejným obstarávateľom, musí táto skupina dodávateľov vytvoriť medzi sebou určitú právnu formu v súlade s platnými právnymi predpismi, ktorá bude zaväzovať zmluvné strany, aby ručili spoločne a nerozdielne za záväzky voči verejnému obstarávateľovi vzniknuté pri realizácii predmetu zákazky, a túto právnu formu riadne oznámila verejnému obstarávateľovi ešte pred podpisom zmluvy.

**8. Preukázanie splnenie podmienok účasti pre zaradenie do DNS**

8.1. Pre zaradenie do DNS záujemca musí spĺňať podmienky účasti podľa **§ 32 ods. 1 ZVO** **týkajúce sa osobného postavenia.**

Vyžaduje sa splnenie podmienok účasti osobného postavenia a ich preukázanie v súlade s § 32 ods. 1 zákona, dokladmi podľa § 32 ods. ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len zákon o verejnom obstarávaní) spôsobom podľa § 32 alebo § 152 ZVO.

V prípade záujemcu, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Ak má záujemca sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu, nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

Záujemca môže splnenie podmienok účasti týkajúcich sa osobného postavenia preukázať zápisom do zoznamu hospodárskych subjektov v súlade s § 152 ZVO. Verejný obstarávateľ uzná rovnocenný zápis alebo potvrdenie o zápise vydané príslušným orgánom iného členského štátu, ktorým záujemca preukazuje splnenie podmienok účasti vo verejnom obstarávaní. V prípade, že zápis do zoznamu hospodárskych subjektov nepokrýva podmienky účasti týkajúce sa osobného postavenia ustanovené v § 32 ods. 1 ZVO, uchádzač tieto skutočnosti preukáže samostatným dokladom preukazujúcim požadovanú podmienku účasti vydaným príslušnou inštitúciou.

Záujemca nie je povinný predkladať všetky doklady podľa § 32 ods. 2 ZVO, nakoľko verejný obstarávateľ je oprávnený použiť niektoré údaje z informačných systémov verejnej správy podľa osobitného predpisu.

Doklady, ktoré sa nepredkladajú:

Záujemca so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 ZVO predkladať verejnému obstarávateľovi, a to z dôvodu použitia údajov z informačných systémov verejnej správy, nasledovný doklad:

* výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

DNS je otvorený nákupný systém po celú dobu jeho zriadenia na základe ktorého je možné zadávať jednotlivé výzvy. V súlade s bodom 2.2. súťažných podkladov záujemca pri predkladaní žiadostí o zaradenie do DNS preukáže splnenie podmienok účasti. Po preukázaní splnenia podmienok účasti je záujemca zaradený do DNS,

V prípade preukázania podmienky účasti osobného postavenia zápisom do zoznamu hospodárskych subjektov verejný obstarávateľ upozorňuje záujemcov, že ich zaradenie bude len do doby platnosti zápisu v zozname hospodárskych subjektov. DNS je otvorený systém po celú dobu jeho zriadenia na základe ktorého je možné zadávať jednotlivé výzvy. Za týmto účelom verejný obstarávateľ s odoslaním informácie o zaradení oznámi záujemcovi dokedy je jeho zápis platný. **Záujemca je povinný najneskôr 7 kalendárnych dní pred skončením platnosti zápisu** v zozname hospodárskych subjektov **preukázať** verejnému obstarávateľovi **aktualizovaný zápis** (napr. predložením žiadosti o aktualizovanie zápisu doručenej na UVO v zákonných lehotách). Ak tak záujemca neurobí, verejný obstarávateľ po skončení platnosti zápisu vylúči záujemcu zo zriadeného DNS.

8.2. Preukázanie splnenia podmienky účasti podľa **§ 33 Ekonomické a finančné postavenie**

**Nepožaduje sa.**

8.3. Preukázanie splnenia podmienky účasti podľa **§ 34 Technické a odborné spôsobilosti Nepožaduje sa**

**9. Jednotný európsky dokument**

Hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom jednotným európskym dokumentom v zmysle § 39 ZVO. Súhrnný materiál obsahujúci zhrnutie informácií o Jednotnom európskom dokumente pre verejné obstarávanie je možné nájsť na [https://www.uvo.gov.sk/jednotny-europsky-dokument-pre-verejne-obstaravanie-xxx.html.](http://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-553.html.) Verejný obstarávateľ neumožňuje vyplniť iba globálny údaj.

Podľa §39 ods. 2 Jednotný európsky dokument obsahuje aktualizované vyhlásenie hospodárskeho subjektu, že

a) neexistuje dôvod na jeho vylúčenie/nezaradenie,

b) poskytne verejnému obstarávateľovi na požiadanie doklady, ktoré nahradil jednotným európskym dokumentom.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby v zmysle § 34 ods. 3 ZVO.

Skupina dodávateľov preukazuje splnenie podmienok účasti vo verejnom obstarávaní týkajúcich sa technickej spôsobilosti alebo odbornej spôsobilosti spoločne.

**10. Vyhodnotenie žiadosti o účasť**

10.1.Do DNS bude v súlade s § 60 ods. 1 ZVO zaradený každý záujemca, ktorý požiadal o zaradenie a splnil podmienky účasti. Počet záujemcov verejný obstarávateľ neobmedzuje.

10.2. V súlade s § 60 ods. 8 ZVO, verejný obstarávateľ bezodkladne informuje záujemcu o zaradení, resp. nezaradení do DNS.

**11. Zriadenie DNS**

DNS sa považuje za zriadený doručením informácie o zaradení, resp. nezaradení do DNS všetkým záujemcom, ktorí predložili žiadosť o účasť v lehote na predkladanie žiadosti o účasť.

Po zriadení DNS sa neuplatňujú ďalšie lehoty na predloženie žiadosti o účasť. Ak bola žiadosť o účasť predložená po uplynutí lehoty na predkladanie žiadosti o účasť, verejný obstarávateľ vyhodnotí predloženú žiadosť o účasť do desiatich pracovných dní odo dňa prijatia žiadosti o účasť.

**Časť III.**

**PRÍPRAVA, PREDKLADANIE A VYHODNOCOVANIE PONÚK PRE KONKRÉTNE ZÁKAZKY**

**12.** Vyhodnotenie a jazyk ponuky pri konkrétnej zákazke

12.1 Verejný obstarávateľ bude pre jednotlivé zákazky vyhlasovať výzvy na predloženie ponuky. Výzva bude obsahovať náležitosti požadované podľa § 68 ods. 2 ZVO, a ak je potrebné, presnejšiu formuláciu kritérií na vyhodnotenie ponúk.

12.2 Výzvu na predloženie ponuky zverejní verejný obstarávateľ prostredníctvom systému JOSEPHINE umiestnenom na webovom a elektronickými prostriedkami vyzve na predloženie ponuky súčasne všetkých záujemcov zaradených v DNS.

12.3 Ponuku môžu predkladať zaradení záujemcovia (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). Zaradený záujemca môže predložiť iba jednu ponuku. Zaradený záujemca nemôže byť v tom istom postupe zadávania zákazky členom skupiny dodávateľov, ktorá predkladá ponuku.

12.4 Ponuka sa predkladá v slovenskom, resp. v českom jazyku. Ak je súčasťou ponuky doklad alebo dokument v cudzom jazyku , predkladá sa spolu s jeho úradným prekladom do slovenčiny (to neplatí pre ponuky predložené v českom jazyku). Ak sa zistí rozdiel v obsahu originálneho dokumentu a jeho úradného prekladu, rozhodujúci je preklad do slovenského jazyka.

12.5 Ponuky sa predkladajú elektronicky v súlade s § 49 ods. 1 písm. a) ZVO prostredníctvom systému JOSEPHINE umiestnenom na webovom portáli https://josephine.proebiz.com.

**13. Spôsob predloženia ponuky**

13.1 Verejný obstarávateľ pri konkrétnej zákazke určí spôsob predkladanie ponúk, ktorý bude jednoznačne definovaný v konkrétnej výzve na predkladanie ponúk. Verejný obstarávateľ v konkrétnej výzve na predkladanie ponúk uvedie že zaradený záujemca musí vytvoriť ponuku podľa požiadaviek a podmienok uvedených vo výzve na predkladanie ponúk. Miesto a lehotu dodania predmetu zákazky určí verejný obstarávateľ v konkrétnej výzve na predkladanie ponúk.

**14. Mena a lehota dodania predmetu zákazky**

14.1 Cena za dodanie predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov a vyhláška MF SR č. 87/1996 Z. z., ktorou sa vykonáva zákon NR SR č. 87/1996.

14.2 Uchádzačom navrhovaná zmluvná cena uvedená v ponuke bude vyjadrená v mene EUR.

14.3 V cene sú započítané všetky ekonomicky oprávnené náklady a primeraný zisk podľa § 2 a § 3 zákona č. 18/1996 Z. z. o cenách v platnom znení a § 3 vyhl. MFSR č. 87/1996 Z. z. Súčasťou ceny je aj daň z pridanej hodnoty, príslušná spotrebná daň a pri dovážanom tovare aj clo a iné platby vyberané v rámci uplatňovania nesadzobných opatrené ustanovené osobitnými predpismi.

14.4 Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení: • navrhovaná zmluvná cena bez DPH • výška DPH • navrhovaná zmluvná cena vrátane DPH

14.5 Ak uchádzač nie je platcom DPH, upozorní na túto skutočnosť označením „Nie som platca DPH“.

**15. Doplnenie, zmena a odvolanie ponuky**

15.1 Zaradený záujemca môže predloženú ponuku meniť alebo odvolať do uplynutia lehoty na predkladanie ponúk, ktorá bude stanovená v konkrétnej výzve na predkladanie ponúk.

15.2 Pri doplnení alebo zmene ponuky v systéme JOSEPHINE postupuje zaradený záujemca obdobne ako pri vložení novej ponuky.

**16. Kritériá na vyhodnotenie ponúk**

16.1 Kritériom na vyhodnotenie ponúk je v súlade s § 44 ods. 3 písm. c) najnižšia cena. Verejný obstarávateľ uvádza, že kritérium, resp. kritériá na vyhodnotenie ponúk môžu byť bližšie špecifikované v konkrétnej výzve na predkladanie ponúk. Ak nebude vo výzve na predkladanie ponúk uvedené inak, kritériom na vyhodnotenie ponúk bude najnižšia celková cena za predmet zákazky s DPH.

**17. Otváranie ponúk**

17.1 Otváranie ponúk sa uskutoční elektronicky.

17.2 Otváranie ponúk bude v súlade s § 54 ods. 3 ZVO neverejné.

**18. Vyhodnotenie ponúk**

18.1 Komisia vyhodnotí ponuky z hľadiska splnenia požiadaviek verejného obstarávateľa na predmet zákazky, ktoré uviedol vo výzve na predkladanie ponúk a/alebo v týchto súťažných podkladoch a následne z hľadiska kritéria na vyhodnotenie ponúk.

18.2 Verejný obstarávateľ vylúči ponuku uchádzača predloženú v rámci zriadeného DNS v súlade s § 53 ZVO.

18.3 Každému zaradenému záujemcovi, ktorého ponuka bola vyhodnocovaná, verejný obstarávateľ prostredníctvom systému JOSEPHINE umiestnenom na webovom portáli <https://josephine.proebiz.com> oznámi výsledok vyhodnotenia ponúk.

18.4 Verejný obstarávateľ si pri jednotlivých zákazkách v rámci zriadeného DNS vyhradzuje právo rozhodnúť sa, či sa v konkrétnej zákazke použije elektronická aukcia, alebo sa nepoužije elektronická aukcia. Túto informáciu verejný obstarávateľ zverejní v príslušnej výzve na predkladanie ponúk. Nižšie uvedené body sa týkajú len tých zákaziek, v ktorých bude použitá elektronická aukcia.

18.5 V prípade použitia elektronickej aukcie v príslušnej zákazke bude súčasťou procesu vyhodnocovania ponúk aj elektronická aukcia. Podrobnosti o priebehu elektronickej aukcie budú uvedené vo výzve na účasť v elektronickej aukcii.

18.6 Verejný obstarávateľ v súlade s § 54 ods. 7 ZVO vyzve elektronickými prostriedkami všetkých uchádzačov, ktorí neboli vylúčení a ktorých ponuky spĺňajú určené požiadavky, na účasť v elektronickej aukcii. Východiskom elektronickej aukcie v rámci príslušnej časti predmetu zákazky sú ceny, ktoré sú uvedené v ponukách predložených v systéme JOSEPHINE

 18.7 Nové ceny predložené v elektronickej aukcii po jej skončení budú považované za konečné.

 18.8 Predložením nových cien v elektronickej aukcii systém pre elektronickú aukciu zostaví poradie ponúk za príslušnú časť predmetu zákazky automatizovaným vyhodnotením podľa stanoveného kritéria. Počas trvania elektronickej aukcie uchádzači predkladajú nové ceny až do ukončenia elektronickej aukcie.

18.9 Poradie ponúk za príslušný predmet zákazky po elektronickej aukcii bude zostavené nasledovne: - na prvom mieste sa umiestni uchádzač, ktorý v elektronickej aukcii ponúkol najnižšiu cenu, - ponuka s druhou najnižšou cenou bude označená ako druhá, ponuka s treťou najnižšou cenou bude označená ako tretia atď.

**19. Informácia o výsledku vyhodnotenia ponúk** a uzavretie zmluvy

Verejný obstarávateľ zašle v súlade s § 55 ZVO informáciu o výsledku vyhodnotenia ponúk. Verejný obstarávateľ vyzve úspešného uchádzača a pristúpi k uzavretiu zmluvy alebo objednávky.

Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k uzatvoreniu zmluvy alebo objednávky najmä, aby včas zabezpečili registráciu do Registra partnerov verejného sektora (podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri Príloha č. 2 – Informatívne súťažné podklady k výzve v rámci DNS 12 partnerov“)), resp. overili registráciu v Registri partnerov verejného sektora podľa § 22 zákona o registri partnerov, a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona o registri partnerov.

**20. Uzavretie zmluvy**

20.1 Uzavretá zmluva nesmie byť v rozpore so súťažnými podkladmi, výzvou na predkladanie ponúk a s ponukou predloženou úspešným uchádzačom.

20.2 Verejný obstarávateľ uzavrie zmluvu s úspešným uchádzačom podľa § 56 ZVO.

20.3 Verejný obstarávateľ nesmie uzavrieť zmluvu s uchádzačom, ktorý má povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov zapísať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia majú povinnosť zapísať sa do registra partnerov verejného sektora a nie sú zapísaní v registri partnerov verejného sektora.

**21**. **Záverečné ustanovenia**

Verejný obstarávateľ bude postupovať v súlade so ZVO, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v ZVO.

**22.** Prílohy

Prílohami k týmto súťažným podkladom sú:

- Príloha č. 1 – Žiadosť o zaradenie do DNS

- Príloha č. 2 – Informatívne súťažné podklady k výzve vyhlasovanej v rámci zriadeného DNS

- Príloha č. 3 – Informatívny návrh Výzvy na predkladanie ponúk používanej v rámci zriadeného DNS

- Príloha č. 4 - Informatívny opis predmetu zákazky k výzve v rámci DNS

- Príloha č. 5 – Informatívna zmluva k výzve vyhlasovanej v rámci zriadeného DNS

- Príloha č. 6 – Súhlas so skrátením lehoty na predkladanie ponúk podľa § 61 ods. 4 ZVO

- Príloha č. 7- JED

- Príloha č. 8 – Súhlas so spracovaním osobných údajov